ANDREW WOMMACK EVANKELIUMIN ÄÄRELLÄ
USKO SAANEESI 13/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään jatkan opetusta aiheesta "Usko saaneesi", -
joten lakkaa yrittämästä saada sitä.
Opetus on hyvin voimallinen. Olen vasta opetussarjan puolivälissä.
Sarjassa on kuusi osaa, ja olemme nyt kolmannessa osassa.
Kolmannen osan nimi on "Se on hengenmaailmassa".
Olen opettanut, että Jumala on jo tehnyt kaiken.
Sinua on jo siunattu Ef. 1:3:n mukaan, -
sinut on jo hyväksytty Jumalan lapseksi (Ef. 1:5) -
ja sinulla on jo sama voima, joka herätti Jeesuksen kuolleista (Ef. 1:19).
Puhuin myös siitä, että armo on jo antanut kaiken -
ja että usko on myönteinen vastaus siihen, mitä Jumala on jo tehnyt.
Jos yrität käyttää uskoa myönteisen vastauksen saamiseen Jumalalta, -
se usko ei ole raamatullista vaan tekoja ja lakihenkisyyttä.
Usko on sen ottamista käyttöön, mitä Jumala on jo antanut armossaan.
Minua auttoi ymmärtämään tätä asiaa se, kun käsitin, -
että on olemassa hengenmaailma ja että sisälläni on hengellinen olento.
On olemassa asioita, jotka ovat totta, mutta joita ei voi nähdä ja aistia.
Ne eivät ole tässä fyysisessä maailmassa.
Ne ovat totta, mutta vain hengellisiä.
Käytin tästä esimerkkiä luvusta Dan. 9, jossa Daniel rukoili.
Kolmisen minuuttia rukouksen aloittamisesta enkeli Gabriel ilmestyi.
Kymmenennessä luvussa Daniel ru- koili, ja tällä kertaa meni 21 päivää, -
ennen kuin enkeli ilmestyi vastaamaan hänen rukoukseensa.
Mieleen tulee kysymys, miksi Jumala vastasi 9. luvussa -
kolmessa minuutissa ja 10. luvussa kolmessa viikossa.
Se ei ole pätevä kysymys. Enkeli nimittäin sanoi 9. luvussa, -
että heti kun Daniel alkoi rukoilla, Jumala antoi käskyn, -
ja Gabrielilla kesti kolme minuuttia ilmestyä.
Luvussa 10 enkeli sanoi, että Jumala antoi käskyn ensimmäisenä päivänä, -
jolloin Daniel alkoi rukoilla.
Herra ei siis vastannut yhteen rukoukseen 3 minuutissa -
ja toiseen 3 viikossa. Hän vastasi molempiin välittömästi.
Tämä toteamus saattaa ärsyttää joitakuita, -
koska se on vastoin uskonnon käsitystä: Se, että Jumala toimii, -
ei tarkoita, että näet sen toteutuvan fyysisesti ja käsin kosketeltavasti.
Hengenmaailmassa asioita tapahtuu.
Se on mahdollista, että Jumala antaa käskyn -
etkä näe sen toteutuvan fyysisesti ikinä, koska sen tulon voi keskeyttää.
Annoin viime kerralla esimerkin, joka liittyy jakeeseen Ef. 3:20: -
"[Hän voi tehdä] monin verroin enem- män kuin kaikki, mitä me anomme -
tai ymmärrämme, sen voiman mukaan, joka meissä vaikuttaa."
Jumala toimii sen voiman mukaan eli suhteessa siihen voimaan, -
joka meissä vaikuttaa.
Jos meissä ei vaikuta voima, voimme pysäyttää Jumalan.
Jumala ei toimi ilman meitä.
Ja me varsinkaan emme onnistu ilman Häntä.
Jumalan täytyy vaikuttaa kauttamme.
Paavali sanoi Gal. 2:20:ssä, ettei hän enää elä vaan Kristus elää hänessä.
Mitä jos Daniel olisi luovuttanut 20:tenä päivänä sanoen: -
"Mitään ei ole tapahtunut. Luovutan"? Ihmisnäkökulmasta ei ollutkaan.
Jos hän olisi luovuttanut, -
niin vaikka hengenmaailmassa käytiin suurta taistelua, -
fyysistä ilmestymistä ei olisi tapahtunut.
Danielista olisi näyttänyt siltä, ettei Jumala vastannut rukoukseen, -
vaikka Jumala vastasi siihen. Sen tulo vain viivästyi hengenmaailmassa.
Tämä on ristiriidassa useimpien uskomuksen kanssa.
Uskotaan, että jos Jumala jotakin tahtoo, se tapahtuu, -
Hänellä ei ole aika- tai muita rajoituk- sia eikä mikään voi pysäyttää Häntä.
Sinä voit. Epäuskosi voi pysäyttää Jumalan.
Tästä on monta raamatunkohtaa.
Jumala puhui tästä minulle erityisesti jakeen Ps. 78:41 kautta.
Se kuuluu KJV-käännöksessä, -
että he kääntyivät sydämessään Egyptiin ja rajoittivat Israelin Pyhää.
Sen selvemmin sitä ei voi sanoa. Voit rajoittaa sitä, mitä Herra tahtoo tehdä.
Psalmissa 78 puhutaan siitä, kun israelilaiset lähtivät Egyptistä.
Jumala ei tarkoittanut, että he kuolisivat erämaahan.
Hän tahtoi viedä heidät sieltä Luvattuun maahan.
Kapinallaan, epäuskollaan ja valituksellaan -
he rajoittivat Jumalan mahdollisuuksia.
Jumala ei tahtonut, että he kuolevat erämaahan, mutta he kuolivat.
Jumalan tahto ei tapahtunut automaattisesti.
Sinulla on osasi siinä. Tämä on valtavaa.
Ihmeellistä, miten iso osa Kristus-ruumiista ei usko tätä, -
vaan ajattelee, että jos Jumala tahtoo parantaa jonkun, se käy tuosta vain.
Ei, Jumala käyttää voimaansa, -
mutta se ei riipu Jumalasta, näetkö fyysisen paranemisen vai et.
Jotkut teistä miettivät: "Miten voit sanoa noin?" Raamattu sanoo niin.
Dan. 10:12―13: "...ensimmäisestä päivästä asti, jona sinä taivutit -
sydämesi ymmärrykseen ja nöyryyteen Jumalasi edessä, -
ovat sinun sanasi tulleet kuulluiksi; ja sinun sanojesi tähden minä olen tullut.
Persian valtakunnan enkeliruhtinas seisoi vastustamassa minua -
kaksikymmentäyksi päivää, mutta kat- so, Miikael [...] tuli minun avukseni, -
sillä minä olin jäänyt yksin sinne, Persian kuningasten tykö."
Enkeli kertoi, mitä hengenmaailmassa tapahtui. Jumala vastasi -
heti kun Daniel alkoi rukoilla. Jumala ja Daniel eivät aiheuttaneet muutosta.
Daniel rukoili samalla lailla luvuissa 9 ja 10 ja uskoi Jumalaan.
Jumala ja Daniel eivät muuttaneet asioita -
vaan luvun 10 demoninen vastustus, jota ei ollut luvussa 9.
Jumala oli uskollinen kummassakin tapauksessa, -
mutta demoninen vastustus luvussa 10 esti vastausta näkymästä fyysisesti.
Vastustusta ei ollut luvussa 9.
Useimmat olettavat Jumalasta kaikenlaista, -
kuten että jos Hän toimii, se tapahtuu välittömästi. He eivät ymmärrä tätä.
He tekevät oletuksia myös paholaisesta.
Ihmiset uskovat, että paholainen on johdonmukainen ja täsmällinen.
Moni uskoo, että paholainen on uskollisempi kuin Jumala.
He uskovat, että voivat tehdä kaiken oikein, -
ja asia saattaa tapahtua tai ei, koska joskus Jumala tekee asioita, joskus ei.
Mutta he uskovat, että paholainen on täysin uskollinen.
He uskovat, että aina kun he tyrivät, saatana on välittömästi paikalla.
He eivät epäile sitä lainkaan. He uskovat paholaisen uskollisuuteen.
Se ei ole totta. Saatana on epäjohdonmukainen.
Voisin ottaa monta asiaa esiin. Ajattele sitä tällä lailla.
Kirjoitusten perusteella demonit eivät lisäänny.
Demonit eivät saa demonivauvoja. Sellaista ei mainita Raamatussa.
Kun Aadam ja Eeva olivat ainoat ihmiset maan päällä, -
demoneja oli joko aivan valtavasti näitä kahta ihmistä varten -
tai sitten demoneista on vajetta nykyään.
Ihmisiä on maan päällä yli seitsemän miljardia.
Joko demoneja oli seitsemän miljardia kahta ihmistä varten -
tai sitten demoneista on vajetta nykyään.
Ihmiset ajattelevat, että jos he tyrivät, -
paholainen tai joku demoneista saa heidät siitä kiinni.
He uskovat heidän tarkkailevan joka askelta.
Et voi todistaa sitä. Minusta on täysin mahdollista, -
että saatanalla voi olla vajetta joukoista.
Hänellä ei välttämättä ole riittävästi demoneja jokaista ihmistä varten.
En ole varma, tarvitsetko edes henkilökohtaista demonia.
Useimpia on opetettu niin heikosti, ettemme tarvitse demonien vaikutusta.
Teemme loistavaa työtä oman elämän tuhoamisessa muutenkin.
Uskon, että joskus paholainen katsoo ihmisiä ja tekee muistiinpanoja: -
"En olisi keksinyt tuota. En tiennyt, että voit pilata elämäsi noin pahasti."
Luulemme, että saatana on johdonmukainen -
ja saa meidät aina kiinni, jos tyrimme. En usko sitä.
Dan. 9:ssä ei kerrota, miksei rukouk- sella ollut demonista vastustusta -
ja miksi sitä oli luvussa 10. On hyvin mahdollista, ettei saatanalla ollut -
riittävästi demoneja lähettyvillä tai että hän ei pitänyt Danielia uhkana.
Saatana saattoi olla lomalla tai nukkumassa.
Ehkä hän nuoli haavojaan tai hänen joukkonsa olivat muissa tehtävissä.
Mitä sitten olikaan meneillään, luvussa 9 demonista vastustusta ei ollut.
Daniel oli saanut ilmestyksen, joka ennusti tarkan ajan, -
jolloin Messias tulee maan päälle. Se oli VT:n tärkeimpiä tiedonpalasia.
Kun tällainen läpimurto oli tapahtunut, -
saatana määräsi demonisen voiman Danielia vastaan, Persian ruhtinaan.
Hän ei aikonut sallia seuraavan vas- tauksen päästä läpi ilman vastustusta.
Tämä on merkittävää. Uskon, että joskus ihmiset -
saavat rukousvastauksia, koska joko saatanalla on vajetta, -
hänen joukkonsa ovat muualla tai hän on vain epäjohdonmukainen.
Saatana ei ole täydellinen.
Se, joka taistelee Jumalaa vastaan, ei ole kovin fiksu. Ei saatana tyhmä ole, -
muttei kovin fiksukaan. Joskus hän ei huomaa asioita.
Kaikki tämä sanomani on vastoin useimpien oletuksia.
Useimmat olettavat, että paholainen on täydellinen, -
saa aina kaikki kiinni ja että hän on täydellisen uskollinen.
Uskon, että saatana tekee virheitä.
Joskus saat rukousvastauksen vailla vastustusta, -
koska paholainen ei pitänyt sinua uhkana.
Hän ei uskonut, että pysyisit uskossa lujana, ja niin vastaus tuli.
Joskus kun olet rukoillut jotakin etkä näe sen toteutuneen, -
se ei ehkä tarkoita, että rukoilet väärin tai olet jotenkin huono, -
vaan se voi tarkoittaa päinvastaista. Saatana saattaa nähdä potentiaalisi -
ja tietää, mitä käy, jos hän antaa rukoustesi päästä läpi vastustuksetta.
Se, ettei rukousvastausta kuulu, voi olla osoitus siitä, -
että saatana pelkää sinua ja on mää- rännyt demonista vastustusta tielle, -
kuten hän määräsi Danielille.
Jos kuuntelet sanojani, ne voivat muuttaa ajattelutapasi täysin.
Se, ettet näe rukousvastausta heti, voi olla kehu sinulle siitä, -
kuinka voimallinen olet.
Tämä ravistelee ihmisten käsityksiä, -
koska he eivät ymmärrä hengenmaailmaa.
"Rukoilen, avaan silmäni, ja jos en heti näe jotakin, se todistaa, -
ettei Jumala ole tehnyt mitään."
Ei tunnisteta, että Jumala on Henki ja että hengenmaailmassa tapahtuu.
"Jos Jumala on toiminut, missä se näkyy?" Ei se ole niin yksinkertaista.
Jumala on Henki ja toimii hengenmaailmassa.
Sinä olet se, joka tuo sen, mikä on totta hengenmaailmassa, -
fyysisesti näkyväksi.
Juuri nyt katsot tätä TV:stä, internetistä tai tietokoneella.
Tiesitkö TV-signaali on olemassa sellaisessa maailmassa, -
jota et voi nähdä, kuulla tai aistia muutenkaan.
Juuri nyt olen TV-studiossa, mutta tässä tilassa on muitakin signaaleja.
On TV- ja radiosignaaleja.
Joku sanoo: "Se ei ole totta, koska sitä ei näe eikä aisti muutenkaan".
Jos ei voi aistia jotakin, uskoo, ettei sitä jotakin ole olemassa. On se.
Tarvitsee vain kytkeä televisiovastaanotin seinään -
ja laittaa virta päälle niin signaali näkyy.
Silloin sanot: "Siinä se signaali nyt on."
Se oli olemassa koko ajan, et vain havainnut sitä.
Signaalia ei kuule ihmiskorvin. Vain laite havaitsee tuon signaalin, -
joka on fyysinen tavalla, jota emme kykene ymmärtämään
Laite kykenee havaitsemaan signaalit, erottamaan ne toisistaan -
ja välittämään valitun signaalin niin, että näemme ja kuulemme sen.
Mutta se oli jo olemassa. Samoin hengenmaailmassa -
Jumala toimii ja lähettää voimaansa.
Sinä ja minä olemme kuin televisiovastaanotin tai radio.
Otamme asiat, jotka ovat näkymättömässä maailmassa -
ja muunnamme ne fyysiseksi, käsin kosketeltavaksi ja nähtäväksi.
Uskosi tekee sen.
Jos et käsitä tätä ja jos rukoilet jotakin etkä heti näe sitä, -
lakkaat heti uskomasta.
"Mitään ei tapahtunut, koska en aisti vastausta."
Se on kuin sulkisi television.
TV pitää myös virittää. Signaaleja on useita.
Nykyaikaisissa televisioissa on kaikki sisäänrakennettuna.
Kun olin lapsi, TV:ssä piti olla viiksiantenni.
Signaali tuntui heiluvan sinne tänne. Joskus signaali häipyi näkymättömiin.
Silloin antennia piti virittää uudelleen.
Signaali heilahteli, ja viritys piti tehdä silloin uudestaan.
Jumalan voima on myös olemassa, mutta sinun pitää virittää itsesi.
Saatat olla vähän vinossa ja voima ei siksi ole niin selkeä kuin pitäisi olla.
Et ole aivan Jumalan taajuudella.
Sinä olet se, joka vie Jumalan teon hengenmaailmasta -
tähän fyysiseen maailmaan.
Toinen esimerkki on, että olemme silta.
Hengenmaailman ja fyysisen maailman väliin tarvitaan silta.
Jos et ymmärrä tätä ja rukoilet ja jos et heti näe vastausta, -
katkaiset sillan. Tuhoat sen.
Käännät TV:n pois päältä, koska et nähnyt mitään tapahtuvan, -
vaikka hengenmaailmassa saattoi tapahtua paljonkin.
Jos olet uskossa ja rukoilet jotakin Sanan mukaisesti, -
takaan, että hengenmaailmassa tapahtuu.
Jumala on jo toiminut. Vastauksesi on matkalla hengenmaailmassa.
Jos et ymmärrä tätä, sanot: "Mitään ei tapahtunut. En nähnyt mitään.
Jumala ei toiminut. Jumala, paranna minut!"
Olet jo pyytänyt ja pyydät uudestaan, koska et uskonut saaneesi.
Olet juuri pysäyttänyt vastauksen, joka oli tulossa.
Pysäytit sen epäuskollasi.
Sanon siis uudestaan, -
että se, näetkö rukousvastausta fyysisesti vai et, -
ei riipu siitä, antaako Jumala vai ei ja onko Hän uskollinen.
Se riippuu siitä, muutatko sen, mitä Hän on hengenmaailmassa tehnyt, -
uskon kautta fyysiseksi tosiasiaksi.
Tämä on valtava asia.
Monet eivät ymmärrä tätä. He keskeyttävät rukouksensa.
He avaavat silmänsä, ja jos vastausta ei heti näy, heidät valtaa epäusko.
He pysäyttävät sen, mitä Jumala tekee hengenmaailmassa, -
tulemasta fyysiseksi.
Ihmiset eivät ymmärrä, että hengenmaailma on olemassa.
Saatana aiheuttaa vastustusta.
Jos et ymmärrä tätä, et näe samoja tuloksia.
Opetin tästä aiheesta noin 30 vuotta sitten.
Ystäväni yritti myydä taloa. Talo oli ollut myytävänä jo kaksi vuotta.
Hän rukoili, että se menisi kaupaksi, mutta mitään ei tapahtunut.
Herra opetti hänelle, että Hän oli toi- minut ja hengenmaailmassa tapahtui.
Ystäväni Bob tajusi sen, kun Herra näytti puhuneensa talosta jo jollekulle.
Saatana kuitenkin esti talon myyntiä toisen ihmisen takia.
Bob oli rukoillut: "Jumala, myy taloni." Kun se ei mennyt kaupaksi, hän luuli,-
ettei Jumala toiminut, ja rukoili taas. Hän tavallaan otti siemenen maasta -
joka päivä ja tappoi siementä, koska ei uskonut mitään tapahtuneen.
Kun hän ymmärsi opetukseni, Herra puhui Bobille: -
"Ensimmäisenä päivänä, kun laitoit kyltin talon eteen, puhuin jollekulle.
Saatana on estänyt rukousvastauksen tuloa kaksi vuotta.
Ei sinun takiasi vaan toisen ihmisen kautta.
Minä en osta taloasi. Toinen henkilö ostaa sen.
Tässä on toinen ihminen mukana, ja saatana on vastustanut häntä.
Kun Bob ymmärsi tämän, hän teki parannuksen. "Jumala, anteeksi, -
että epäilin enkä ymmärtänyt sinun jo toimineen, koska en nähnyt mitään."
Hän pyysi anteeksi ja alkoi uskoa: -
"Kiitos, että puhuit jollekulle jo ensimmäisenä päivänä."
Sitten hän alkoi rukoilla -
hänen rukoustaan estänyttä demonista vastustusta vastaan.
Koska hän ei tiennyt tilannetta, hän rukoili kielillä.
Jotkut katsojat eivät usko kielilläpuhu- miseen, mutta se on voimallinen asia.
Siinä Pyhä Henki esirukoilee puolesta niin, että se ylittää ymmärryksen.
Hän ei ole rajallisen ymmärryksesi rajoittama.
Bob alkoi rukoilla kielillä talon ostavan henkilön puolesta, -
että mikä saatanan este olikaan, se murtuisi.
Hän alkoi puhua tätä uskossa.
Kahden päivän kuluttua hän istui solmimassa loppukauppaa.
Talon ostava mies sanoi, kun he allekirjoittivat papereita: -
"Tiesitkö, että sinä ensimmäisenä päivänä, -
kun laitoit kyltin pihaasi kaksi vuotta sitten, -
sanoin vaimolleni, että tuo on minun taloni.
Olen yrittänyt ostaa taloasi koko sen ajan, mutta oma talo piti ensin myydä.
Minua vastaan tulleet esteet ovat olleet yliluonnollisia.
Mikään ei onnistunut, ennen kuin kaksi päivää sitten..."
Sinä päivänä Bob oli muuttanut rukoustyyliään ja alkanut uskoa -
Jumalan jo toimineen ja jotakin jo tapahtuneen -
ja alkanut käyttää auktoriteettiaan rukouksessa.
Mies sanoi: "Kaksi päivää sitten sain rahani vanhasta talostani.
Ja tässä minä nyt olen."
Se vahvisti Bobille, että Jumala toimi jo ensimmäisenä päivänä, -
jona Bob rukoili, mutta hengenmaailmassa oli esteitä -
ja fyysisessä maailmassa toinen ihminen osallisena.
Joskus jätämme nämä asiat huomiotta.
Rukoilemme, ja kun emme heti näe mitään fyysistä, alamme epäillä.
"Jumalaa ei rajoita mikään, ei aika eikä ihmiset.
Jos Jumala olisi vastannut, miksi en näe sitä?"
Syitä on monia. Minulla on aiheesta lisää sanottavaa, -
ja jatkan tästä ensi kerralla. Kuunnelkaa silloin.
Synnyin seurakuntaan...
Kuuntelimme, koska meille sanottiin, että muuten Jumala lyö sairaudella.
Hän tekisi jotakin elämässämme ja saattaisimme jopa kuolla.
ARMON KOHTAAMISIA
TOSITARINOITA JUMALAN ARMOSTA
Olen Virginia. Jostakin syystä avasin kerran television, -
ja miesääni täytti olohuoneen. Minulla ei ollut antennia.
TV:llä pystyi katselemaan vain videoita.
Mutta nyt tämä ääni kuului. Kuvaa ei ollut, pelkkä ääni.
Jeesus tuli ja otti rangaistuksesi ylleen. Hän kärsi syntiesi puolesta, -
meni helvettiin ja heräsi kuolleista.
Hän tarjoaa sinulle ikuista elämää ilmaiseksi. Se on ilosanoma.
Saatoin vain kuunnella. Se oli ihmeel- listä. Jumala alkoi opettaa Sanaansa.
Opetusten kautta aloin kuulla Jeesuksesta, joka on Jumala.
Hän teki ristintyön ja maksoi syntimme. Se oli uskomatonta.
Jumala alkoi saavuttaa sydäntäni ja muuttaa elämääni.
Hän sanoo vapauttavansa sinut, ja se on totta.
Koin sen vasta nyt. Se on mahtavaa!
Nyt olen vapaa! Olen vapaa Kristuksessa.
"Sillä synnin ei pidä teitä vallitseman, -
koska ette ole lain alla, vaan armon alla" (Room. 6:14).
ANDREW WOMMACK VALAISEE JUMALAN ARMOA
Päivän opetus on saatavilla Usko saaneesi -pakettina.
Siihen kuuluu opetussarja CD:llä, -
DVD:llä, kuten televisiossa, kirja sekä työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan kolmannen ääniopetuslevyn nimi on "Se on hengenmaailmassa".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän puhuu Georgiassa ja Oklahomassa -
ja elokuussa Missourissa.
Lisätietoja tapahtumista saat kotisivuiltamme www.awme.net.
Tarve ei riitä. Tarve ei motivoi Jumalaa.
Jumalan oma rakkaus saa Hänet kohtaamaan tarpeemme.
Hänen voimansa on saatavilla. Se, mikä saa voiman toimimaan, on usko.
MUUTA ELÄMÄSI, MUUTA MAAILMA
Suomennos: Maija Tuukkanen